Baztan (ibaia)

BaztanEuskaltzaindia: 166. araua: Euskal Herriko ibaiak. Bidasoa izena Donezteben hartzen du, Ezkurra eta Baztan ibaiak elkartzen diren puntutik behera hartzen du. Bidasoa ibaiaren goiburua da, Nafarroa Garaian dagoena. Baztan eta Bertizarana zeharkatzen dituenean hartzen du izen hori, Erratzun jaiotzen denetik Doneztebera bitarteko ibilbidean. Hortik aurrera, Bidasoa izena hartzen du, Galbaraialde ibaiarekin elkartzerakoan.

 Deskribapena 
Izpegi errekak Izpegiko mendatetik eta Hauza mendiaren hegalean dagoen Istauz sakanetik gertu bat egiten duen lekuan sortzen da. 26,8 kilometro luze da, Erratzu eta Doneztebe artean, herri honetan Malerrekatik heldu diren Ezkurra eta Ezpelura ibaien elkartzea den Galbaraialde ibai motzarekin elkartzean Bidasoa izena hartzen baitu. 

 Ibilbidea 
Erratzu inguruan jaiotzen da, Elbete, Elizondo, Lekaroz, Irurita, Arraioz eta Oronoz-Mugairitik herri baztandarretatik igaroz, gero Bertizaranan sartu eta Oieregi, Narbarte eta Legasa igaro ondoren Doneztebera iritsi eta Galbaraialde ibaiarekin elkartzean Bidasoa izena hartuz.

 Uholdeak 
1913ko ekainaren 2an, euri-jasen ondorioz, ibaiak gainezka egin zuen, eta kalte material handiak eragin zituen ibaiertzeko herrietan, eta hainbat pertsona hil ziren. 2014ko uztailaren 4an, 100 urte baino zertxobait geroago, uholdeak izan ziren berriro antzeko arrazoiengatik.

 Erreferentziak 

 Kanpo estekak 

Kategoria:Nafarroa Garaiko ibaiak
Kategoria:Baztango geografia
Kategoria:Bidasoaren ibaiadarrak